钦定古今图书集成/明伦汇编/官常典/第537卷 > 房宽
## 钦定古今图书集成/明伦汇编/官常典/第537卷 > 房宽

按《明外史陈亨传》：“宽，陈州人。洪武中，以济宁左卫指
挥从魏国公练兵北平，遂为北平都指挥同知，移守
大宁。宽在边久，凡山川厄塞，殊域情伪，莫不毕知。然
不能抚士卒。燕兵奄至，守将朱鉴战死城中缚宽降。
战白沟河，将右军，失利，已而复胜。从克广昌、彰德，进
都督佥事，封思恩侯，禄八百石，世指挥使。永乐七年”
卒。